Lepaan puutarhaopisto

Lepaan puutarhaopisto on alun perin Tyrvännön, sittemmin Hattulan kunnan Lepaan kylässä toiminut entinen oppilaitos, joka koulutti opiskelijoita puutarha-alalle. 

Oppilaitos perustettiin Lepaan kartanon maille, jonka omistaja Karl Fredrik Packalén testamenttasi tilansa vuonna 1902 puutarhuri- tai maanviljelyskoulua varten. Puutarhaoppilaitos perustettiin vuonna 1912 ja sen rinnalle puutarhakoulu vuonna 1923. Tilalla ovat toimineet myös 1959 perustettu emäntäkoulu ja vuodesta 1963 karjatalouskoulu, joka aiemmin oli Toijalan karjatalouskoulu. Lisäksi tilalla on ollut maanviljelyskoulu 1920–1953 ja kotitalouskoulu 1956–1958. 

Nykyään samalla alueella toimivat Hämeen ammattikorkeakoulun hortonomilinja ja Hämeen ammatti-instituutin puutarhurilinja.

Lähteet

Kirjallisuutta

Aiheesta muualla 
 T. P. Ketonen : Lepaa - Suomen puutarhatiedon ja -taidon tyyssija, Helsingin Sanomat, 11.07.1937, nro 182, s. 21, Kansalliskirjaston digitaaliset aineistot

Suomen maatalouden historia
Suomalaiset maatalousalan oppilaitokset
Tyrväntö
Entiset suomalaiset oppilaitokset